የናይጄሪያው ፕሬዚደንት ሙሃሙዱ ቡሃሪ ለህክምና ለንደን ሊጓዙ ነው
የናይጄሪያው ፕሬዚደንት ሙሃሙዱ ቡሃሪ  ባጋጠማቸው  ህመም  ምክንያት ለህክምና ለንደን ሊጓዙ መሆኑ  ተገለጸ ።የፕሬዚዳንቱ ጤና ማጣት ሀገሪቱ ውስጥ ያለውን የፖለቲካ ትኩሳት እንዳያባብሰውም  ያሰጋል ተብሏል ፡፡ይህን በማውቅ ይመስላል ፕሬዚዳንቱ በሠጡት መግለጫ የጤናዬ ነገር ምንም የሚያሠጋ አይደለም ሲሉ የተሰሙት፡፡ የሰባ አራት አመቱ ፕሬዚዳንት ለሰባት ሳምንታት ለህክምና ሲሄዱ ምክትላቸው ያሚ ኦሲባጆ ሀገሪቷን እንደሚመሩም ተናግረዋል ።ምክትል ፕሬዚዳንቱ ታሪካዊ ወሳኔዎችን መወሰን እንዲችሉ መልካም አጋጣሚን ይከፍትላቸዋል ተብሏል፡፡እንደ ፕሬዚዳንት ቦሃሪ ገለፃ ከሆነ ለሰባት ሳምንት እቆያለው ብዬ ብልም የቆይታ ጊዜን በዶክተሮቹ የሚወሰን ሆናል ብለዋል፡፡ፕሬዚዳንት ቦሃሪ ወደ ለንደን ከመሄዳቸው በፊት እ.ኤ.አ በ2014 ሰሜን-ምሥራቅ ናይጄሪያ  ከትምህርት ቤት በአሸባሪ ቡድን ተጠልፈው ተወስደው የተመለሱትን 82 ልጃገረዶች የሚያሰፈልጋቸውን ሁሉ አሟልቶ ለመሄድ ሥራቸውን ጀምረዋል፡፡የሥራቸውን መጀመሪያም ልጃገረዶቹን ከቤተሰቦቻቸው ጋር ማገናኘትም ሆኗል፡፡ ተጠልፈው ከተወሰዱት 276 ልጃገረዶች ውስጥ 113ቱ አሁንም በአሸባሪ ቡድኑ ቁጥጥር ውስጥ ናቸው፡፡